A Bizottság 1020/2003/EK rendelete

(2003. június 13.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2176/2002/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2], és különösen annak 9. cikkének (1) bekezdésére.

mivel:

(1) A 2658/87/EGK rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni.

(2) A 2658/87/EK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából.

(3) Az említett általános szabályok értelmében az e rendelet mellékletében szereplő táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni.

(4) A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a kombinált nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a legutóbb a 2700/2000/EK európai parlamenti és tanácsi rendelettel [3] módosított, a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [4] 12. cikke (6) bekezdésének rendelkezéseivel összhangban a jogosult még 60 napig hivatkozhasson.

(5) Az ebben a rendeletben előírt intézkedések összhangban állnak a Vámkódex Bizottság véleményével,

ELFOGADTA EZT A RENDELETET:

1. cikk

A mellékletben szereplő táblázat 1. oszlopában megnevezett áruk Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

A kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján a tagállamok vámhatóságai által a kombinált nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 2913/92/EGK rendelet 12. cikke (6) bekezdésének rendelkezéseivel összhangban még 60 napig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 20. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. június 13-án.

a Bizottság részéről

Frederik Bolkestein

a Bizottság tagja

[1] HL L 331., 2002.12.7., 3. o.

[2] HL L 256., 1987.9.7., 1. o.

[3] HL L 311., 2000.12.12., 17. o.

[4] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Többrétegű steppelt textilből készült mosható, egyszínű huzat (körülbelül 73 × 42 cm), a külső réteg szőtt szövet (65 % poliészter, 25 % pamut és 10 % polipropilén), a középső réteg vatelin, a belső réteg pedig egyszínű, nem szőtt (pl. fonott vagy thermo-kötésű) szövet (100 % polipropilén). Zippzár segítségével tölthető meg. (párnahuzat) (Lásd a 627. fényképet) | 63023290 | A besorolást a Kombinált Nómenklatúra értelmezésére szolgáló általános szabályok 1. és 6. pontjának rendelkezései, a XI áruosztály 2 A) és 7. megjegyzései, a XI. áruosztály 2. A) alszámos megjegyzése, a 63. árucsoport 1. megjegyzése és a 6302, 630232 és a 63023290 KN-kódok szövegezése határozza meg. A többrétegű steppelt textiltermék az 5811 vámtarifaszám alá tartozó termékből áll. Lásd még a Harmonizált Rendszer 5811 számhoz fűzött magyarázó megjegyzéseit. A termék a 6302 vtsz. alá tartozó ágynemű. Lásd még a Harmonizált Rendszer 6302 (1) vámtarifaszámhoz fűzött magyarázó megjegyzéseit, beleértve a párnahuzatokat is a 6302 vámtarifaszám alatt. A 9404 (ágybetét, ágyfelszerelés) vtsz. alá besorolás kizárt, mivel ez a termék nem párnázott vagy belsőleg szerelt. Lásd még a Harmonizált Rendszer 9404 B) vámtarifaszámhoz fűzött magyarázó megjegyzéseket. Továbbá, a HR 9404 e) vámtarifaszámhoz fűzött magyarázó megjegyzései kizárják a párnahuzatokat és a 6302 vámtarifaszám alá utalják azokat. |

+++++ TIFF +++++

--------------------------------------------------